Everlasting Love

"Everlasting Love" הוא שיר שנכתב על ידי באז קייסון ומק גיידן, אשר במקור היה להיט של רוברט נייט בשנת 1967 ומאז הוקלט פעמים רבות על ידי מבצעים שונים. הגרסה הידועה ביותר הוקלטה על ידי להקת Love Affair. גרסאות ידועות נוספות הוקלטו על ידי טאון קרייארס (Town Criers), רייצ'ל סוויט ורקס סמית', קארל קרלטון, סנדרה, U2 וגלוריה אסטפן. הגרסה המקורית של "Everlasting Love" הוקלטה על ידי נייט בנאשוויל, כאשר קייסון וגיידן ניסו להפיקו בסגנון מוטאון המזכיר את הפור טופס ו-The Temptations . השיר בהקלטת נייט יצא לאור כסינגל והגיע למקום ה-13 במצעד האמריקאי ב-1967. מאוחר יותר, בביצועים נוספים, השיר הגיע שלוש פעמים ל-40 השירים בראש מצעדים שונים בארצות הברית, המוצלח ביותר בביצועו של קרל קרלטון, שהגיע למקום ה-6 ב-1974. ביצועים בעלי הצלחה מתונה יותר נוצרו על ידי הצמד רקס סמית' ורייצ'ל סוויט (מספר 32 ב-1981) וגלוריה אסטפן (מס' 27 ב-1995). בבריטניה, "Everlasting Love" זכה לגרסת כיסוי על ידי להקת Love Affair, הגיע למקום הראשון במצעד הבריטי בינואר 1968 וקיבל חשיפה גדולה מביצועו המקורי של רוברט נייט. בשנת 1968 גרסת כיסוי של הלהקה האוסטרלית Town Criers הגיע למקום השני במצעד האוסטרלי. בשנות ה-90 הגיע "Everlasting Love" ל-20 המובילים בבריטניה שלוש פעמים באמצעות רימייקים של Worlds Apart (מספר 20 ב-1993), גלוריה אסטפן (מס' 19 ב-1995) ובהצלחה הגדולה ביותר, סינגל שהוקלט למטרות צדקה של צוות השחקנים מסדרת הטלוויזיה הבריטית "Casualty" אשר הגיע למקום ה-5 ב-1998. בשנת 2004, הגרסה של ג'יימי קולום הגיעה בשיאה למקום ה-20. "Everlasting Love" הוא אחד משני השירים היחידים שהפכו ללהיט בין 40 המובילים במצעד בילבורד הוט 100 בשנות ה-60, 70, 80 ו-90 של המאה ה-20 (השני הוא "The Way You Do the Things You Do") והשיר היחידי הפך ללהיט בין 40 המובילים במצעד בבריטניה בשנות ה-60, 70, 80, 90 של המאה ה-20 ובעשור הראשון במאה ה-21. הגרסה המקורית של "Everlasting Love" הוקלטה באולפני הקול של פרד פוסטר בנאשוויל. קולות הרקע בשיר בוצעו על ידי באז קייסון וקרול מונטגומרי. השיר נכנס לראשונה למצעד בילבורד הוט 100 ב-30 בספטמבר 1967. ב-21 באוקטובר 1967 הוא נכנס לרשימת 40 המובילים במצעד. הוא הגיע לשיאו, במקום ה-13 במצעד, ב-25 בנובמבר 1967 ובשלושת השבועות לאחר מכן ירד בהדרגה עד שיצא מן המצעד. במצעד שירי ה-R&B השיר, בביצועו של נייט, הגיע למקום ה-14. בינואר 1968 ביצועו של נייט שהה שבועיים במצעד הבריטי במקום ה-40. השיר, בביצוע מחודש של נייט, שב למצעד הבריטי באביב 1974 והגיע בשיאו למקום ה-19. "Everlasting Love" הוקלט על ידי להקת Love Affair ב-1967. מאף וינווד הפיק את הגרסה המקורית של להקת Love Affair של "Everlasting Love" שהוקלטה באולפני איילנד, אולם גרסה זו לא עוררה עניין אצל חברת התקליטים איילנד. מפיק הביתי של CBS מייק סמית' - לאחר שלא הצליח לעניין את שלו לקוחות קבועים להקת מרמלדה בהקלטת השיר - הפיק גרסה חדשה של השיר עם להקת Love Affair. ההקלטה השנייה של Love Affair לשיר "Everlasting Love" כללה למעשה רק חבר אחד בקבוצה: הסולן הראשי סטיב אליס שהוביל 40 נגני אולפן אשר יצרו תזמורת בראשות המעבד/מנצח קית' מנספילד בתוספת נגני כלי הקשה וקצב בהם פיטר אהרן (כלי הקשה משולשים), קלם קטיני (תופים), אלן פארקר (גיטרה), ראס סטבלפורד (בס), ומקהלה הכוללת את מדליין בל, קיקי די, לסלי דאנקן וקיי גארנר. השיר הוקלט בשני טייקים. מייק סמית' תירץ את העובדה שחברי להקת Love Affair לא השתתפו בהקלטה לצורך בסיום ההקלטה במהירות ואמר ש"פשוט לא היה זמן ללהקה ללמוד את העיבוד בזמן, אז השתמשנו בנגני אולפן", זאת לאחר שמועד ההוצאה לאור בבריטניה של גרסתו המקורית של רוברט נייט הלך והתקרב. השיר, בביצוע Love Affair, נכנס לראשונה ל-50 המובילים במצעד הבריטני ב-2 בינואר 1968 ובחודש פברואר עלה למקום הראשון במצעד הסינגלים בבריטניה, שם נותר במשך שבועיים. השיר הגיע ל-20 המובילים במצעד במספר מדינות אחרות באירופה בשנת 1968. הזמרת הגרמנייה סנדרה הוציאה גרסת כיסוי ל-"Everlasting Love" ב-1987 בתור הסינגל המוביל מאלבום הלהיטים הראשון שלה Ten on One (The Singles). את גרסתה הקליטה בהשראת הגרסה של Love Affair; היא אמרה על השיר: ”תמיד אהבתי אותו [...] אפילו בתור ילדה קטנה שמעתי את השיר הזה ואמרתי שארצה לבצע אותו בעצמי”. עם זאת, עבור העיבוד המחודש שלה לשיר, סנדרה השתמשה במילים של הגרסה משנת 1981. הגרסה שלה הופקה על ידי בן זוגה, מיכאל קרצו. גרסתה של סנדרה הפכה ללהיט ביבשת אירופה בסוף 1987 ובתחילת 1988, ודורגה בעשירייה הפותחת בארץ מולדתה גרמניה, כמו גם בשווייץ, אוסטריה, יוון, דנמרק ודרום אפריקה. בגרמניה ובאוסטריה, דורגה הגרסה בחמישייה הפותחת, ובמקום השלושה-עשר במצעד האיירפליי השווייצרי. במצעדי האירופאיים, דורגה במקום השישי במצעד המכירות ובמקום השלושים-ארבעה במצעד ההשמעות. בממלכה המאוחדת, השיר הגיע במקור למקום השמונים-ושמונה בלבד. הוא נרכש לאחר מכן על ידי פיט ווטרמן, שהוציא אותו מחדש בתור "Everlasting Love (PWL Remix)" – ההוצאה המחודשת אירעה בממלכה המאוחדת בקיץ 1988. כתוצאה מכך, זכתה גרסתה של סנדרה להצלחה מחודשת ודורגה מחדש במקום השבעים-ותשעה. עם זאת, הרמיקס של ווטרמן נכנס מחדש למצעד הסינגלים הבריטי בדצמבר 1988 ודורג במקום הארבעים-וחמישה בינואר 1989, בעוד שבגרסתו האוסטרלית, הוא דורג במקום העשרים-ואחד במצעד השירים של אדלייד ובמקום השבעים-ושניים במצעד של המדינה. בארצות הברית, הרמיקס דורג במקום העשרים-ושניים במצעד סינגלי הדאנס המסחריים. הרצועה הוקלטה מחדש כבלדה לאלבומה של סנדרה משנת 2006, Reflections. את הווידאו קליפ לשיר ביימו דורו (רודי דולזל והנס רוסאכר). הוא מציג את סנדרה והדוגמן האוסטרי רופרט ובר כמאהבים בתקופות שונות של ההיסטוריה העולמית, החל מאדם וחוה שפותו על ידי נחש בגן העדן. לאחר מכן, הם מתחזים לקלאופטרה ומאהבה, ממשיכים, בין היתר, בתור זוג מימי הביניים, אישה שנפרדת מבעלה היוצא למלחמה כחיילת גרנד ארמה בתחילת המאה ה-19, זוג גנגסטרים בין שתי מלחמות העולם, אוהבים משנות ה-40 שחוגגים את סוף המלחמה, היפים וילדי פרחים משנות ה-60, פאנקיסטים משנות ה-70 ובני זמנם משנות ה-80. הגרסה המורחבת של הקליפ הייתה זמינה רק באלבום הווידאו של סנדרה Ten on One (The Singles), שיצא ב-1987. הגרסה הרגילה נכללה באלבום הווידאו 18 Greatest Hits, וכן ב-The Complete History משנת 2003. בשנת 2016, הגרסה המורחבת הועלתה לערוץ היוטיוב הרשמי של סנדרה. מידע על היצירה "Everlasting Love" באתר מיוזיק בריינז מידע על הסינגל "Everlasting Love" באתר מיוזיק בריינז מידע על היצירה "Everlasting Love" באתר Discogs סרטון השיר "Everlasting Love" באתר יוטיוב Anderson, Paul (2014). Mods: The New Religion. London: Omnibus Press. ISBN 978-1780385495. "An Everlasting Love Affair | The Musicians' Union: A Social History". Muhistory.com. 25 בנובמבר 2013. נבדק ב-30 בספטמבר 2016. {{cite web}}: (עזרה) Rice, Jo (1982). The Guinness Book of 500 Number One Hits (1st ed.). Enfield, Middlesex: Guinness Superlatives Ltd. pp. 113–4. ISBN 0-85112-250-7. Roberts, David (2006). British Hit Singles & Albums (19th ed.). London: Guinness World Records Limited. p. 215. ISBN 1-904994-10-5. "Discographie The Love Affair" (בגרמנית). austriancharts.at. נבדק ב-15 באוקטובר 2019. {{cite web}}: (עזרה) "Discografie The Love Affair" (בהולנדית). www.ultratop.be. נבדק ב-15 באוקטובר 2019. {{cite web}}: (עזרה) "Discographie The Love Affair" (בצרפתית). www.ultratop.be. נבדק ב-15 באוקטובר 2019. {{cite web}}: (עזרה) "RPM Top 100 Singles - March 30, 1968" (PDF). "The Love Affair — Everlasting Love" (בהולנדית). top40.nl. נבדק ב-11 באוקטובר 2021. {{cite web}}: (עזרה) "Discografie The Love Affair" (בהולנדית). dutchcharts.nl. נבדק ב-15 באוקטובר 2019. {{cite web}}: (עזרה) Flavour of New Zealand, 5 April 1968 "Discography The Love Affair". norwegiancharts.com. נבדק ב-15 באוקטובר 2019. {{cite web}}: (עזרה) "The Love Affair - Everlasting Love" (בגרמנית). hitparade.ch. נבדק ב-15 באוקטובר 2019. {{cite web}}: (עזרה) Love Affair – Everlasting Love, BPI, ‏26 ביולי 2024 גרסת 1987 גרסת 1988 Sandra – Everlasting Love, נבדק ב-2024-03-30 South African Rock Lists Website - SA Charts 1969 - 1989 Acts (S), www.rock.co.za "European Playlist Reports" (PDF). "European Playlist Reports" (PDF). "Playlist Report" (PDF). "European Airplay Top 50" (PDF). Release group “Reflections” by Sandra - MusicBrainz, musicbrainz.org Sandra Everlasting Love Extended Version, נבדק ב-2024-03-30 Ten on One (The Video), web.archive.org, ‏2021-10-15 18 Greatest Hits (The Video), web.archive.org, ‏2019-05-06 "Sandra - The Complete History (DVD, DVD-Video, PAL, Compilation, Stereo)" "Ultratop − Goud en Platina – singles 2008" "Gold-/Platin-Datenbank (Sandra; 'Everlasting Love')" "French single certifications – Sandra – Everlasting Love"